CELEX: 32012R1114
Language: hu
Date: 2012-11-26 00:00:00
Title: A Bizottság 1114/2012/EU végrehajtási rendelete ( 2012. november 26. ) egyes áruk Kombinált Nómenklatúra szerinti besorolásáról

29.11.2012   
            
            
               HU
            
            
               Az Európai Unió Hivatalos Lapja
            
            
               L 329/12
            
         A BIZOTTSÁG 1114/2012/EU VÉGREHAJTÁSI RENDELETE
   (2012. november 26.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 26-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Áruszállításra szolgáló lánctalpas jármú (ún. minitraktor), kompressziós gyújtású, belső égésű, 479 cm3 hengerűrtartalmú dugattyús motorral. A jármű bruttó tömege 2 085 kg és mérete körülbelül 265 × 95 × 202 cm.
                  A jármű egy alvázra szerelt, három oldalán nyitható billenő platóból és egy üléssel ellátott nyitott vezetőfülkéből áll.
                  A jármű önsúlya 840 kg, maximális raksúlya 1 200 kg. A jármű maximális sebessége körülbelül 6 km/h.
                  A kitermelt vagy egyéb anyagok egyenetlen terepen, rövid távolságra történő szállítására és lerakására tervezett járművet nem közúti közlekedésre szánták.
                  
                      (1) Lásd a képet.
               
               
                  8704 10 10
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8704, a 8704 10 és a 8704 10 10 KN-kód szövege határozza meg.
                  A járművet kitermelt vagy egyéb anyagok közúton kívüli, egyenetlen terepen történő szállítására és lerakására tervezték. Továbbá az építkezéseken használatos könnyűgépjárművek dömperként sorolandók be (lásd még a 8704 vámtarifaszámához tartozó HR-magyarázatot, valamint a 8704 10 10 és a 8704 10 90 vámtarifaszámhoz tartozó KN-magyarázatot).
                  Az a tény, hogy a járművet billenő platóval és kerekek helyett lánctalppal látták el, nem zárja ki dömperként történő besorolását (lásd az Európai Unió Bírósága C-396/02 számú ügyben hozott ítéletet is).
                  A járművet ezért a 8704 10 10 KN-kód alá, terepjáró kivitelű dömperként kell besorolni.
               
            
         
      
         (1)  A kép csupán tájékoztató jellegű.